Amerikaliklar bitkoin sotib olish uchun o‘z uylarini garovga qo‘ymoqda

Bitkoin narxi ayni paytda 17 ming dollar chegarasida turibdi, bir yil ichida u ming dollardan 19 ming dollargacha (ba’zi lahzalarda) qimmatlashdi. Bunday ishonib bo‘lmaydigan raqamlar va ular keltirib chiqarayotgan shov-shuv tasodifiy odamlarning qiziqishlarini jalb qilmoqda, deb yozadi Hi-Tech Mail.Ru.

Amerikaning CNBC telekanali bozorda yagona uyini garovga qo‘ygan holda bitkoinlar sotib olish uchun kreditlar oladigan ko‘plab boshlovchi investorlar paydo bo‘lgani haqida xabar berdi, boshqalari esa buning uchun shunchaki kredit kartalaridan foydalanmoqda.
Shimoliy Amerika investorlar assotsiatsiyasi prezidenti Jozef Borg so‘zlariga ko‘ra, bitkoinga fyuchers savdolarining ishga tushirilishi kriptovalyutani moliyaviy meynstrimga o‘tkazayotgan bo‘lishiga qaramay, bu u qandaydir barqarorlikka ega bo‘lganini va ertagayoq keskin tushib ketmasligini bildirmaydi. Valyuta haligacha hech qanaqasiga nazorat qilinmaydi, chunki hozircha hech kim buni qanday amalga oshirishni bilmaydi, dedi u. Borgning aytishicha, oxir-oqibat bitkoin o‘ziga nisbatan nosog‘lom qiziqishlardan omon qolish-qolmasligi — noma’lum.